rience journellement en ladicte cité le démonstre; car si dévo- 

 tion en la primitive église a es m eu les cueurs des séculiers leur 

 faire lesdictes aulmones, ilz ont de très long temps, comme 

 font présentement, tant fait que la fille a dévorez la mère et 

 richesse extint dévotion, comme l'on congnoit par leurs euvres, 

 en ce qu'ilz acquièrent et donnent argent à cens et rente à cinq, 

 six, sept et huit par cent, tellement que la banque de telle usure 

 est notoirement en leurs mains et joysance, sans ce qui soit 

 nouvelle user d'aulcune charité envers leur prouchain, selon ce 

 que de Dieu il est ordonné et leurdict estât se rapporte. 



Par leursquelles grosses richesses ainsi accumulées de tant 

 diverses sortes et manières, ilz sont tombez en rébellion et déso- 

 béissance contre ladicte Majesté, mesprisans l'auctorité et garde 

 d'iceliuy, infracteurs et turbateurs de paix et bon repos de la 

 Républicque, entreprenans directement contre Testât et puis- 

 sance séculière de ladicte cité, qu'est ordonné de Dieu et à la- 

 quelle ilz sont tenuz et doibvent obéyr, mesmes quant à ce que 

 concernent leurs biens et héritaiges y estans, notoirement sub- 

 jectz à la police d'icelle comme sont ceulx des aultres citadins, 

 ce que néanlrnoins ilz ne font; ains en ce que ladicte puissance 

 ordonne ès choses séculières, ilz se mectent en contradiction. 

 Et ou premier, lieu, se ventent et jactent qu'il leur costera leurs 

 cloches, églises et sanctuaires, dont ilz ont seulement l'usaige, 

 ou ilz ne obéyront point, soubz couleur de leur assérée liberté 

 ecclésiastique, que n'est telle qu'ilz la prétendent et dont ilz 

 abusent ; car leurdicte assérée liberté ecclésiastique est ès 

 choses spirituelles, provenant d'esperit à prescher la parolle de 

 Dieu nostre créateur, charitablement distribuer aulmosnes ès 

 poures, et ensuyvre et garder ses sainctz commandemens et la 

 doctrine des benoits apostres et sainctz docteurs de nostre 

 mère saincte Eglise, et non estendre icelle liberté ès choses 

 mondaines ou prophanes comm'ilz font. 



Les grandes lubricités, paillardises, dissolucions et mauvais 

 exemplaires, desquelz seroient choses trop tédieuses réciter et 

 déclarer spécifiquement, combien qu'il est tout notoire iceulx 

 estre ordinairement séducteurs de filles et femmes, adultéra- 

 teurs et fornicateurs de plusieurs femmes et jeusnes filles, 

 chamberières et aultres, ayans plusieurs d'eulx, souventetfois 



